laion/Wikipedia-Exotic huggingface dataset:
אצטדיון פאלמר

אצטדיון פאלמר (באנגלית: Falmer Stadium) אשר נקרא גם American Express Community Stadium הוא אצטדיון כדורגל הנמצא במזרח סאסקס שבאנגליה ומשמש כמגרשה הביתי של ברייטון אנד הוב אלביון. האצטדיון מונה 30,750 מקומות ישיבה. פרט לאירוח משחקי הבית של מועדון הכדורגל ברייטון, האצטדיון אירח מספר משחקים של הנבחרת הצעירה האנגלית וגם מספר משחקים של גביע העולם ברוגבי בשנת 2015. באצטדיון מתקימות לעיתים הופעות מוזיקה, משחקי הוקי ותערוכות. ב-12 באוגוסט 2017 אירח האצטדיון לראשונה משחק פרמייר ליג שנגמר בהפסד 2–0 של ברייטון נגד מנצ'סטר סיטי. האצטדיון במהלך הבנייה, יולי 2010 משחק הליגה הראשון באצטדיון צילום אווירי של האצטדיון, 2010 מדיה וקבצים בנושא אצטדיון פאלמר בוויקישיתוף האצטדיון ב-Stadium Guide האצטדיון ב-World Stadiums
יחסי הוותיקן–מיאנמר

יחסי הוותיקן–מיאנמר הם היחסים שבין הכס הקדוש הפועל מקריית הוותיקן כישות טריטוריאלית עצמאית לבין הרפובליקה של איחוד מיאנמר, הידועה גם בשמה הקודם בורמה. באוגוסט 2017, הארכיבישוף פול צ'אנג אינם (אין-נם) הוא הנונציו הראשון בבורמה, בעוד סן לוין היא שגרירת מיאנמר לכס הקדוש. משנת 1990 עד שנת 2017, הכס הקדוש החזיק נונוציואים שהיו נציגי הכס הקדוש לקהילה הקתולית במיאנמר בלבד, אולם לא הייתה להם שום סמכות מדינית או דיפלומטית. בחודש מרץ 2017 הפרלמנט של מיאנמר אישר את הצעתו של הכס הקדוש לכינון יחסים דיפלומטיים בין השתיים. מיאנמר והכס הקדוש הכריזו במאי 2017 על כינון רשמי של היחסים הדיפלומטיים. ההכרזה נעשתה לאחר הפגישה בין האפיפיור פרנציסקוס לנשיאת מיאנמר בפועל אונג סן סו צ'י בוותיקן. זה היה הביקור השני של שליט מיאנמר בוותיקן, הביקור הראשון של בעל תפקיד זה קרה ב-2013. מיאנמר היא המדינה ה-183 לכונן יחסים דיפלומטיים עם הכס הקדוש. דווח כי האפיפיור פרנציסקוס יהפוך לאפיפיור הראשון לבקר במיאנמר בנובמבר 2017, לאחר שהוא אישית הוזמן על ידי נשיא מיאנמר טין צ'ו. http://press.vatican.va/content/salastampa/en/bollettino/pubblico/2017/08/12/170812a.html http://www.mofa.gov.mm/?p=8272 "Myanmar - Diplomatic Relations with the Vatican". Infoans.org. נבדק ב-2017-08-01. "Holy See and Myanmar to establish diplomatic relations". En.radiovatican.va. נבדק ב-1 באוגוסט 2017. {{cite web}}: (עזרה) "Holy See and Myanmar Establish Diplomatic Relations – ZENIT – English". Zenit.org. נבדק ב-2017-08-01. "Myanmar and Holy See Establish Diplomatic Relations". Americamagazine.org. 4 במאי 2017. נבדק ב-2017-08-01. {{cite web}}: (עזרה) "Holy See Press Office Communiqué: Establishment of diplomatic relations between the Republic of the Union of Myanmar and the Holy See". Press.vatican.va. נבדק ב-2017-08-01. http://www.ucanews.com/news/pope-francis-to-make-surprise-visit-to-myanmar-on-peace-mission/79943
עונת 1973/1974 בגביע אירופה למחזיקות גביע בכדורסל

עונת 1973/1974 בגביע אירופה למחזיקות גביע בכדורסל הייתה העונה השמינית של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-17 באוקטובר 1973 והתחרות הסתיימה ב-4 באפריל 1974. בתחרות השתתפו 25 קבוצות. מחזיקת התואר מהעונה הקודמת ספרטק לנינגרד לא השתתפה בתחרות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. המשחקים בבתים נערכו בשיטת משחק בית/משחק חוץ שלצורכי חישוב נחשבו כ"מפגש בודד". בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בניצחון של הכוכב האדום בלגרד מיוגוסלביה. בית א' בית ב' בית"ר ירושלים הייתה הנציגה הישראלית בתחרות. לאור תחילת מלחמת יום הכיפורים היא לא יכלה לקחת חלק בתחרות. פירוט התוצאות באתר לינואספורט פירוט התוצאות באתר טודור
עונת 1974/1975 בגביע אירופה למחזיקות גביע בכדורסל

עונת 1974/1975 בגביע אירופה למחזיקות גביע בכדורסל הייתה העונה התשיעית של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-6 בנובמבר 1974 והתחרות הסתיימה ב-26 במרץ 1975. בתחרות השתתפו 22 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספו מחזיקת הגביע מהעונה הקודמת סימנטל מילאנו וספרטק לנינגרד. המשחקים בבתים נערכו בשיטת משחק בית/משחק חוץ שלצורכי חישוב נחשבו כ"מפגש בודד". בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בניצחון של ספרטק לנינגרד מברית המועצות, בפעם השנייה בתולדות המועדון. בית א' בית ב' מכבי רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא ניצחה את "סומה וינהן" האוסטרית בסיכום של שני משחקים 8:113 ו-83:80. בשלב השני היא הפסידה לסינודינה בולוניה 114-94 ו-62-88. פירוט התוצאות באתר לינואספורט פירוט התוצאות באתר טודור
מגדל מאירהוף

מגדל מאירהוף הוא רב-קומות המשמש למגורים ולמסחר והשוכן בקצה המערבי של כיכר מאירהוף בשכונת קריית אליעזר שבחיפה. כשהוקם בשנות ה-60, היה למבנה הגבוה בצפון ישראל ובחיפה במשך כעשור, ומהגבוהים בישראל. המגדל תוכנן באמצע שנות השישים בשכונת קריית אליעזר בחיפה ליד אצטדיון קריית אליעזר, תחילה על ידי האדריכל חנן מרטנס שתכנן את מתווה הבניין, ולאחר מכן על ידי האדריכל אל מנספלד שתכנן את הבניין באופן מפורט. הבניין נבנה על ידי חברת רסקו והוא אוכלס בשנת 1967. שתי הקומות הראשונות במגדל הן מסחריות ומעליהן 18 קומות המשמשות למגורים. כל הדירות בבניין בנות 4 חדרים, למעט דירות 5 חדרים (132 מ"ר) בשתי הקומות העליונות. באזור המגדל שכונת קריית אליהו והמרכז הרפואי לין. המגדל לא גבוה במיוחד ביחס למגדלים בחיפה אך הוא בולט מאוד בנוף השכונה הבנויה ברובה בנייני רכבות בני ארבע קומות. מגדל מאירהוף היה הגבוה ביותר בחיפה עד לשנת 1978 שבו הסתיימה בנייתו של מגדל אשכול באוניברסיטת חיפה מיכאל יעקבסון, סיבוב בשכונת קריית אליעזר, באתר חלון אחורי, 14 בספטמבר 2016
לני קור

לני קור (בהולנדית: Lenny Kuhr; נולדה ב-22 בפברואר 1950 באיינדהובן) היא זמרת-יוצרת יהודייה-הולנדית. ב-1967 היא התחילה את קריירת השירה שלה בהולנד, בביצוע שירים במסורת שאנסון הצרפתית. ב-1969 היא ייצגה את הולנד באירוויזיון עם השיר De troubadour (מילים של דוד הרטסמה; התזמורת בניצוחו של פרנץ דה קוק). היא הייתה אחת מתוך ארבע הזוכות באותה שנה. ב-1982 קור התארחה בתחרות השירים הלאומית, התחרות ההולנדית הרשמית לקראת האירוויזיון. לני קור התגיירה בגיל 20 בישראל בשנת 1970. כשפרצה מלחמת יום כיפור, הגיעה לני לישראל בניסיון להעלות את המוראל הלאומי. היא הופעה במוסדות שיקום לפצועים ובבית החולים תל השומר, שבו היו מאושפזים הרבה פצועי מלחמה. אחת ההופעות במלחמה הופיע לני בתוך מטוס של חיל האוויר כשהיא לבושה בשכפ"ץ. היא הגיעה לישראל גם במלחמת המפרץ. לני עצמה גרה בישראל מספר שנים עם בעלה הראשון ובנותיהם שרון ודפנה, ולאחר גירושיהם חזרה להולנד עם בנותיה והמשיכה לנהל אורח חיים יהודי. היא נשואה בשנית לרוב פרנק (שגם הוא יהודי כמו בעלה הראשון). שתי בנותיה גרות כיום ברמת גן, ולכל אחת מהן יש שני ילדים. לני היא חלק מהקהילה היהודית באיינדהובן וגם מכהנת כשגרירה בהולנד של גבעת חביבה. באירוויזיון 2021 הופיעה עם שיר זכייתה משנת 1969, De troubadour, במסגרת הופעות אורח של זוכי עבר. במרץ 2024 הותקפה באלימות על ידי מפגינים פרו-פלסטינים שפוצצו את ההופעה שלה. 1969: De troubadour 1971: e zomer achterna 1972: Les enfants 1972: De wereld waar ik van droom 1974: God laat ons vrij 1975: n Avondje Amsterdam' 1976: n Dag als vandaag' 1980: Dromentrein 1981: Avonturen 1982: Oog in oog 1983: De beste van Lenny Kuhr 1986: Quo vadis 1990: Het beste van Lenny Kuhr 1990: De blauwe nacht 1992: Heilig vuur 1994: Altijd heimwee 1997: Gebroken stenen 1997: Stemmen in de nacht 1998: De troubadour 1999: Oeverloze liefde 2000: Visite 2001: Fadista 2004: Op de grens van jou en mij 2005: Panta Rhei מדיה וקבצים בנושא לני קור בוויקישיתוף אתר האינטרנט הרשמי של לני קור לני קור, במסד הנתונים הקולנועיים IMDb (באנגלית) לני קור, באתר Last.fm (באנגלית) לני קור, באתר AllMusic (באנגלית) לני קור, באתר MusicBrainz (באנגלית) לני קור, באתר Yandex.Music (ברוסית) לני קור, באתר Discogs (באנגלית) לני קור, באתר Songkick (באנגלית) נדב גליק, זוכת האירוויזיון שהתגיירה ועלתה לישראל מצפה לניצחון של הולנד, באתר Xnet‏, 14 במאי 2019 ⁨לני קור זכות האירוויזיון 69, גיור ועליה לישראל | ⁨⁨מעריב⁩ 1 אוגוסט 1978⁩ ; הספרייה הלאומית של ישראל │ עיתונים, באתר www.nli.org.il נטע בר, הולנד: הזמרת היהודיה הותקפה ע"י פרו-פלשתינים אך מסרבת להפסיק להופיע, באתר ישראל היום, 26 במרץ 2024.
יחסי איי שלמה – ארצות הברית

יחסי איי שלמה – ארצות הברית הם היחסים הבילטרליים בין איי שלמה לבין ארצות הברית של אמריקה. ארצות הברית החלה בקיום יחסים דיפלומטיים עם איי שלמה בעקבות עצמאותה של איי שלמה ב-7 ביולי 1978. נציגות ארצות הברית באיי שלמה מטופלת על ידי השגרירות בפורט מורסבי, שם גם השגריר מתגורר. בהוקרה על הקשר ההדוק בין ארצות הברית לבין תושבי איי שלמה במלחמת העולם השנייה, הקונגרס האמריקאי מימן את בנייתו של בניין הפרלמנט של איי שלמה. ישנם כ-95 אזרחים אמריקאים המתגוררים באיי שלמה. שתי המדינות שייכות למגוון של ארגונים אזוריים, כגון: הקהילה הפסיפית ותוכנית הסביבה האזורית של האוקיינוס השקט. ארצות הברית ואיי שלמה משתפות פעולה גם במסגרת הסכם דיג הטונה של ארצות הברית, במסגרתו מעניקה ארצות הברית כ-18 מיליון דולר בשנה למפלגות האי באוקיינוס השקט, והן מספקות גישה לאוניות הדיג של ארצות הברית. משמר החופים של ארצות הברית מספק הכשרה לקצינים המגנים על הגבול של איי שלמה, וגם הצבא האמריקאי מספק קורסים צבאיים מתאימים והכשרה לאנשי ביטחון לאומי. חיל השלום האמריקאי השהה את תוכניתו ביוני 2000 בשל האלימות המוסרית והתמוטטות השלטון. יותר מ-70 מתנדבים, ששירתו בכל רחבי המדינה בפיתוח קהילות הכפרים, החינוך, הניהול הסביבתי ותוכניות הנוער, פונו. המסחר של ארצות הברית עם איי שלמה מאוד מוגבל. ב-2001 היצוא של ארצות הברית הווה 5% מכל הייצואים שלה, בעוד שהיצוא של איי שלמה לארצות הברית באותה שנה היה זניח. בעקבות רעידת האדמה והצונמי באיי שלמה ב-2007, ארצות הברית סיפקה כ-250,000$ במענקי סיוע אנושי ושלחה את אוניית המכולות USNS Stockham עם מסוק לתמיכה באזור. מדיה וקבצים בנושא יחסי איי שלמה – ארצות הברית בוויקישיתוף U.S. Relations With the Solomon Islands
עונת 1975/1976 בגביע אירופה למחזיקות גביע בכדורסל

עונת 1975/1976 בגביע אירופה למחזיקות גביע בכדורסל הייתה העונה העשירית של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-29 באוקטובר 1975 והתחרות הסתיימה ב-17 במרץ 1976. בתחרות השתתפו 20 קבוצות. משתתפי הגמר של העונה הקודמת ספרטק לנינגרד והכוכב האדום בלגרד לא השתתפו בתחרות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספו רבוטניצ'קי סקופיה וצסק"א סופיה. המשחקים בבתים נערכו בשיטת משחק בית/משחק חוץ שלצורכי חישוב נחשבו כ"מפגש בודד". בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בניצחון של צ'ינזנו מילאנו מאיטליה, בפעם השלישית בתולדות המועדון. בית א' בית ב' הפועל גבת/יגור הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לאולימפיאקוס 89-62 ו-73-82 פירוט התוצאות באתר לינואספורט פירוט התוצאות באתר טודור
צ'הל סותון

צֶ'הֶל סוֹתוּן (בפרסית: چهل ستون, "ארבעים עמודים") הוא ארמון באמצע פארק בקצה של בריכה ארוכה בעיר אספהאן שבאיראן. הוא נבנה בשנת 1647 על ידי עבאס שאה השני משושלת הספווים כדי לשמש לו כמקום למסיבות ולבידור. בארמון זה קיבלו עבאס השני ויורשיו את פני הפקידים הבכירים של הממלכה ואת פני השגרירים. קבלת הפנים נערכה על המרפסת או באחד מאולמות המסיבות. שם הבניין, שמשמעותו בפרסית "ארבעים עמודים", בא מעשרים עמודי עץ שעליהם נשענת תקרתו של ביתן ("טאלאר") הכניסה. הם משתקפים במים ויוצרים מראה של כאילו ארבעים עמודים. בדומה לארמון עאלי קאפו, הבניין הזה כולל ציורי קיר רבים וציורים על קרמיקה. רבים מהפאנלים מקרמיקה הוצאו ממנו ונמצאים כיום ברשות מוזיאונים חשובים בעולם המערבי. הם מתארים סצנות היסטוריות כמו קרב צ'לדיראן הזכור לשמצה נגד כוחות הסולטאן העות'מאני סלים השני, קבלת הפנים של מלך אזבקי בשנת 1646, בדיוק אחרי השלמת בנייתו של הארמון, קבלת הפנים של הקיסר המוגולי הומאיון שמצא מקלט באיראן בשנת 1544, קרב טאהראבאד משנת 1510 שהסתיים עם ניצחונו של שאה אסמאעיל הראשון על האוזבקים ומותו של מלך האוזבקים. ציורים חדשים יותר מתארים את ניצחונו של נאדר שאה על הצבא ההודי בקרב קרנאל בשנת 1739. ישנן גם תמונות בסגנון המיניאטורה המסורתית המהללים את שמחת החיים והאהבה. ארמון צ'הל סותון נמנה עם תשעת הגנים הפרסיים שנרשמו על ידי אונסק"ו ביחד כאחד מ-23 אתרי מורשת העולמית של איראן, בשם "הגן הפרסי". מדיה וקבצים בנושא צ'הל סותון בוויקישיתוף הערך I. Luschey-Schmeisser Čehel Sotūn, ב"אנציקלופדיה איראניקה", 1990.
אירופה של חופש ודמוקרטיה ישירה

אירופה של חופש ודמוקרטיה ישירה (Europe of Freedom and Direct Democracy-EFDD) הייתה מפלגה פוליטית אירוסקפטית בפרלמנט האירופי. המפלגה מהווה באופן עקיף המשך לקואליציית החירות והדמוקרטיה (EFD) שהייתה בפרלמנט האירופי השביעי, עם שינויים משמעותיים בחברים שבמפלגה. "אירופה של חופש ודמוקרטיה" (EFD) הייתה קואליציה פוליטית ימנית אירופאית בפרלמנט האירופי. הקבוצה הוקמה לאחר הבחירות לפרלמנט האירופי ב-2009, והורכבה בעיקר מאלמנטים של שתי קואליציות מפלגתיות בין לאומיות, האחת נקראת "עצמאות / דמוקרטיה" (Independence/Democracy-IND / DEM) והאחרת נקראת "האיחוד למען אירופה של האומות" (UEN-Union for Europe of the Nations) - שתיהן התקיימו במהלך הפרלמנט האירופי ה-6. ה- EFD הייתה קואליציה של עשר מפלגות פוליטיות - הגדולות שבהן הן מפלגת העצמאות הבריטית (UKIP) עם 11 מושבים, והליגה הצפונית האיטלקית, עם תשעה מושבים - יחד עם מושב אחד עצמאי. ה-EFD התנגדה למגמת חיזוק האינטגרציה האירופית ותמכה בצמצום ההגירה לשטח האיחוד האירופי. ב-24 ביוני 2014 קבוצת ה-EFD התארגנה למפלגת "אירופה של חופש ודמוקרטיה ישירה" (EFDD) עבור הפרלמנט האירופי השמיני, עם המשך החברות של רק אחת מתוך כל המפלגות הפוליטיות שיצרו את ה-EFD. בעקבות הבחירות לפרלמנט האירופי ב-2014, נתקלה קבוצת אירופה של חופש ודמוקרטיה (EFD) בקשיים ברפורמה בפרלמנט האירופי ה-8, עם מפלגות שונות וחברי הפרלמנט האירופי של ה-EFD של המונח הקודם, או שגורמים לקבוצות פרלמנטריות שונות או שלא נבחרו מחדש. ב-4 ביוני 2014, מפלגת העם הדנית ופינס (פינלנד) הודהו בשמרנים האירופיים והרפורמיסטים (ECR) ולכן לא היו קשורים עוד ל-EFD. ב-12 ביוני 2014, תנועת חמשת הכוכבים (M5S) של איטליה, שנדחתה על ידי קבוצות הירוקים / EFA וברית של הליברלים והדמוקרטים לאירופה, הציעה לפעילים שלה משאל עם מקוון מוגבל לבחירה קבוצת הפרלמנט האירופי למפלגה, שבה 78% מהפעילים המשתתפים הצביעו בעד ה- EFD. ב-16 ביוני 2014, חברת הפרלמנט הולנדית מס בלדר של המפלגה הרפורמית הפוליטית (SGP) עברה מ EFD לקבוצת ECR. קבוצת ה- EFD תוקנה ב -18 ביוני 2014 עם חברי הפרלמנט האירופי (MEP) ממפלגות החברות הקיימות: בריטניה, המפלגה העצמאית בבריטניה (בריטניה) והסדר והצדק (ליטא), בנוסף לשותפים חדשים: תנועת חמשת הכוכבים, השוודיה הדמוקרטים (שוודיה), מפלגת האזרחים החופשיים (הרפובליקה הצ'כית), איגוד האיכרים הלטבים (לטביה) וחברת MEP צרפתית עצמאית, לשעבר של החזית הלאומית. ב-24 ביוני 2014, שם הקבוצה EFD תוקן לאירופה של חופש ודמוקרטיה ישירה (EFDD), ודייוויד בורלי מתנועת חמשת הכוכבים נבחר כנשיא החדש של הקבוצה הנכנסת. מדיה וקבצים בנושא אירופה של חופש ודמוקרטיה ישירה בוויקישיתוף אתר האינטרנט הרשמי של אירופה של חופש ודמוקרטיה ישירה (באנגלית) אירופה של חופש ודמוקרטיה ישירה, ברשת החברתית פייסבוק אירופה של חופש ודמוקרטיה ישירה, ברשת החברתית אקס (טוויטר) אירופה של חופש ודמוקרטיה ישירה, סרטונים בערוץ היוטיוב
לכובע שלי שלוש פינות

לכובע שלי שלוש פינות הוא שיר משחק שמקורו גרמני. בנוסף יש לשיר גרסאות בשוודית, דנית, אנגלית, הולנדית, ספרדית, פורטוגזית ועברית. מילות השיר בגרמנית: Mein Hut, der hat drei Ecken, drei Ecken hat mein Hut. Und hätt er nicht drei Ecken, so wär’s auch nicht mein Hut. מילות השיר בעברית: לַכּוֹבַע שֶׁלִּי שָׁלוֹשׁ פִּנּוֹת שָׁלוֹשׁ פִּנּוֹת לַכּוֹבַע שֶׁלִּי לוּלֵא הָיוּ לוֹ שָׁלוֹשׁ פִּנּוֹת לֹא הָיָה זֶה הַכּוֹבַע שֶׁלִּי. זהו שיר משחק הכולל תנועת ידיים מותאמת לכל מילה בשיר – הצבעה על הראש במילה "כובע", הצבעה על המרפק במילה "פינות", הצגת שלוש אצבעות במילה "שלוש" וכו'. המשחק כולל חזרה פעמים אחדות על מילות השיר, כאשר בכל חזרה מוחלפת מילה בצליל ריק ("הממ"), כך שהמילה מוצגת רק בתנועת הידיים המתאימה. המשחק מסתיים כאשר השיר בשלמותו מושר באמצעות תנועות ידיים בלבד. השיר מציג תנאי הכרחי: כדי שזה יהיה "הכובע שלי" חובה עליו להיות כובע שלוש פינות (כובע שנפוץ במאה ה-18 באירופה ובאמריקה, והיה פריט לבוש אזרחי וחלק ממדי צבא וצי גם יחד). לחן הגרסה העברית שונה מלחנו בשפות האחרות. הלחן המקובל בעברית הוא לחן גרמני שעבורו נכתב גם השיר "על ראש הגבעה", גם הוא שיר שמקורו בגרמנית. הלחן המקובל בגרמנית הוא לחן איטלקי. אין אלו מקרים נדירים שבהם נלקחו יצירות לילדים בגרמנית ותורגמו לעברית (למשל שניים סינים עם כינור גדול). מדיה וקבצים בנושא לכובע שלי שלוש פינות בוויקישיתוף מידע על היצירה "לכובע שלי שלוש פינות" באתר מיוזיק בריינז מילות השיר "לכובע שלי שלוש פינות" והאזנה לו באתר זמרשת מילות השיר "לכובע שלי שלוש פינות" באתר שירונט לכובע שלי, בערוץ "שירים לילדים ופעוטות" באתר YouTube לכובע שלי, בערוץ "הופ! ילדות ישראלית" באתר YouTube לכובע שלי, בערוץ "zurisipuri" באתר YouTube לכובע שלי שלוש פינות בגרמנית, באנגלית, בשוודית ובפורטוגזית לכובע שלי – בלחן איטלקי, אתר זמר רשת מילות השיר "לכובע שלי (לחן עממי גרמני)" והאזנה לו, באתר זמרשת Kalifornia Krauts - Mien Hut Der Hat Drie Ekken, סרטון בערוץ "California Celts", באתר יוטיוב (אורך: 02:59)
עונת 1976/1977 בגביע אירופה למחזיקות גביע בכדורסל

עונת 1976/1977 בגביע אירופה למחזיקות גביע בכדורסל הייתה העונה ה-11 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-20 באוקטובר 1976 והתחרות הסתיימה ב-29 במרץ 1977. בתחרות השתתפו 25 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספו צ'ינזנו מילאנו (מחזיקת הגביע) וספרטק לנינגרד. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בניצחון של פורסט קאנטו מאיטליה, בפעם הראשונה בתולדות המועדון. בית א' בית ב' הפועל גבת/יגור הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לסטיאווה בוקרשט 71-83 ו-92-62 פירוט התוצאות באתר לינואספורט פירוט התוצאות באתר טודור
רוז'

האם התכוונתם ל... באטון רוז' – עיר הבירה של מדינת לואיזיאנה שבארצות הברית מולן רוז' – תיאטרון קברט בפריז מולן רוז' (פירושונים) – יצירות ומקומות הקרויים על שם התיאטרון קמר רוז' – כינוי לתנועה הקומוניסטית ששלטה בקמבודיה בין 1975 ל-1979 שסטל רוז' – מגדל צלבני קטן בצפון-מערב סוריה רוז
מאיר חזנוביץ

מאיר "מאירק'ה" חזנוביץ' (1890 - 20 במאי 1913) - מאנשי העלייה השנייה וממייסדי הארגונים בר גיורא והשומר. חזנוביץ' נולד ב-1890 במינסק שברוסיה למשפחה ענייה. אם המשפחה עסקה בהכנת סיגריות. למד בתלמוד תורה ובהתבגרותו עבר לבאקו שבקווקז שם עבד כשוליה בבתי מלאכה לסנדלרות ולחייטות. בעיר פגש את יחזקאל ניסנוב וצבי בקר שגם הם באו ללמוד מלאכה בעיר. בבאקו החל להיות פעיל בתנועת נוער ציונית ובמקביל הצטרף לקבוצת הגנה יהודית. בפרעות שפרצו לאחר מהפכת 1905 הגן עם הקבוצה על יהודי העיר. ב-1906 עלה ארצה במסגרת העלייה השנייה והחל לעבוד בחקלאות במושבות במרכז והצפון. בספטמבר 1907 נערכה פגישה חשאית בביתו של יצחק בן-צבי שביפו והוחלט בה על יסוד ארגון בר גיורא וחזנוביץ' נכלל בין החברים בו. לראש הארגון נבחר ישראל שוחט והוא וחבריו עברו ל"קולקטיב" שבחוות סג'רה שם פעלו על מנת להחליף את השמירה. חזנוביץ עצתו נשלח משם לשמור בחוות כנרת. ב-1908 נשלח לשמור במצפה. ב-12 באפריל 1909 נוסד ארגון השומר וחזנוביץ' היה בין מייסדיו. לאחר הקמת הארגון עבר לשמור על סג'רה. באותן שנים למד את השפה הערבית ואת מנהגי ערביי הגליל ואף התלבש כמותם וזכה על כך להערכה רבה מהם. בתחילת 1910 מונה לנהל את השמירה בסג'רה ובית-גן ולקראת סופה עבר לשמור בחדרה. ב-1911, לאחר כשנה בחדרה, עבר לשמור ברחובות. ב-14 בספטמבר 1912 נערכה ברחובות האספה הרביעית של ארגון השומר ואחריה נערכה חתונה למספר חברי השומר ובניהם גם לחזנוביץ ובחירת ליבו סוניה גורדין. לאחר החתונה עבר הזוג לשמור במרחביה. ב-18 במאי 1913, במהלך אחת מהפעולות נגד ערביי הסביבה נפגע מירי של שומר אחר (משה שר) נפצע קשה, הובא לבית חולים בנצרת שם נפטר. הובא לקבורה במרחביה ולאחר שנים הועבר ארונו לבית הקברות בכפר גלעדי. כשנפטר הייתה אשתו בחודש השמיני וכששמעה על מותו הפילה את הוולד. בתקופת פעילותו בארגון השומר הוכיח חזנוביץ אומץ לב רב, מצד אחד, ורצון עז לשמור של רוחם של אנשי הארגון, מצד שני. תכונותיו אלו הקנו לו מקום מרכזי בארגון והשאירו רושם רב על אלו שהכירוהו. מאיר לא ידע פחד, לא נסוג מסכנה, ולא ירא את המוות. ברגעים של סכנה היה מאיר מתעלה ומתמלא רוח-גבורה, רובהו פולט כדורי מוות אל אויביו ופיו מלא הלצות — בן ציון מיכאלי את המוות לא פחד גם כשראה אותו עין בעין, מה שקרה לא פעם במשך היותו שומר — גרשון גרא די היה שמאיר יקום וישיר - והצלחות מוסטות הצידה, הכל קמים ממקומותיהם ומצטרפים לקול השירה הספוגה ייסורי געגועים של לוחמים וחולמים עריריים... — דוד בן-גוריון בליל שבת פתח מאירק'ה בשירה וכולנו מצטרפים ושרים אתו. מאירק'ה מתופף על פח ריק והפח נהפך בידו לפסנתר. איזו שירה! האנשים הופכים למלאכי-שרת והעולם נעשה טוב. ריקוד 'הורה' עד כלות הכוחות ושוב שירה בליווי הרמוניקה, ושוב ריקודים חסידיים… — יצחק בן-צבי אין אני יכול לשכוח את האהוב שלנו מאיר. יש לי אליך בקשה, וחפץ אנוכי, כי את היולד לנו תקראי "מאיר" או "מאירה". בזה ישאר לנו זכרון ממאיר החביב והיקר לנו כל כך — מנדל פורטוגלי במכתב לאשתו מדיה וקבצים בנושא מאיר חזנוביץ בוויקישיתוף מאיר חזנוביץ - נהרג מאש חברו בקרב מול שודדים, באתר "מצבות מספרות", 1 ביולי 2015 מאיר חזנוביץ (אורכב 07.06.2020 בארכיון Wayback Machine), באתר "גלעד" קורות החיים של מאיר חזנוביץ, באתר "יזכור" של משרד הביטחון מאיר חזנוביץ ז"ל, הפועל הצעיר, 30 במאי 1913 ד"ר מאיר טשרנוף, לזכרונו של מאיר חזנוביץ ז"ל, החרות, 17 ביוני 1913 הזוגות הנוספים שהתחתנו היו מנדל פורטוגלי עם טובה אליוביץ (אחותו של מרדכי יגאל), אלכסנדר זייד עם ציפורה בקר וזלמן שניאור אלון (אסושקין)) עם חווה גורדין (אחותה של סוניה)
גל טרוכואידי

במכניקת הזורמים, גל טרוכואידי או גל גרסטנר הוא פתרון מדויק של משוואות אוילר בעבור גלי כבידה מחזוריים בזורם. התאוריה של גלים טרוכואידים מתארת גל מתקדם בעל צורה קבועה על פני השטח של שכבת זורם בלתי דחיס בעלת עומק אינסופי. פני השטח של המים בפתרון הגלי הזה הם בצורת טרוכואיד מהופך - עם שיאים חדים יותר ושפלים שטוחים יותר. הפתרון הזה נתגלה לראשונה על ידי גרסטנר ב-1802, ונתגלה מחדש באופן בלתי תלוי על ידי ויליאם ג'ון מקורן רנקין ב-1863. שדה הזרימה המקושר לגל הטרוכואידי אינו אי-רוטציוני - יש לו ערבוליות. הערבוליות היא בחוזק ופילוג אנכי כזה שהמסלולים של אלמנטי הזורם הם מעגלים מושלמים. זה עומד בניגוד לתצפית האמפירית השגרתית של סחיפת סטוקס המקושרת לתנועה הגלית. למעשה, ניתן להבין את פילוג הערבוליות כ"פיצוי" על היעדר סחיפת סטוקס. בנוסף, מהירות המופע של הגל אינה תלויה באמפליטודה של הגל הטרוכואידי, בשונה מתאוריות גלים לא ליניאריות אחרות (כמו אלו של גלי סטוקס וסוליטונים) ותצפיות שלהן. מסיבות אלו - כמו גם בשל העובדה שפתרון בעבור עומק סופי חסר - גלים טרוכואידים הם בעלי חשיבות מעשית מוגבלת לצרכים הנדסיים, וחשיבותם נחה בהיותם הדגמה חשובה לעקרונות התאוריה של גלי מים. נצא מההנחה שמסלולי אלמנטי הזורם הם מעגלים מושלמים ונסיק ממנה את צורת הגל. נתחיל מהתנאי הקינמטי על מהירות הזורם בפני המים (ראו גם תאוריית הגלים של איירי#גזירת פונקציית הפוטנציאל), כאשר הפעם לא נזניח את תלילות הגל: u z = ∂ η ∂ t   + u x ∂ η ∂ x {\displaystyle u_{z}={\frac {\partial \eta }{\partial t}}\ +u_{x}{\frac {\partial \eta }{\partial x}}} כיוון שמסלול האלמנט הוא מעגל מושלם, נכון להניח ש-: u z = V s i n ( k x − ω t ) , u x = V c o s ( k x − ω t ) {\displaystyle u_{z}=Vsin(kx-\omega t),u_{x}=Vcos(kx-\omega t)} . כלומר מתקיים: V s i n ( k x − ω t ) = ∂ η ∂ t + V c o s ( k x − ω t ) ∂ η ∂ x {\displaystyle Vsin(kx-\omega t)={\frac {\partial \eta }{\partial t}}+Vcos(kx-\omega t){\frac {\partial \eta }{\partial x}}} אם נעזר בהנחה שהגל נע אופקית במהירות התקדמות קבועה, אז ניתן להראות ש-: ∂ η ∂ t = − c ∂ η ∂ x {\displaystyle {\frac {\partial \eta }{\partial t}}=-c{\frac {\partial \eta }{\partial x}}} כאשר c היא מהירות התקדמות הגל, וכך נקבל: ∂ η ∂ x = V s i n ( k x − ω t ) − c + V c o s ( k x − ω t ) {\displaystyle {\frac {\partial \eta }{\partial x}}={\frac {Vsin(kx-\omega t)}{-c+Vcos(kx-\omega t)}}} ניזכר כעת בהצגה הפרמטרית של עקום טרוכואידי: x = a θ − b sin ⁡ ( θ ) {\displaystyle x=a\theta -b\sin(\theta )\,} y = a − b cos ⁡ ( θ ) {\displaystyle y=a-b\cos(\theta )\,} ונקבל: d x = ( a − b cos ⁡ ( θ ) ) d θ {\displaystyle dx=(a-b\cos(\theta ))d\theta \,} d y = b sin ⁡ ( θ ) d θ {\displaystyle dy=b\sin(\theta )d\theta \,} כלומר: d y d x = b sin ⁡ ( θ ) a − b cos ⁡ ( θ ) {\displaystyle {\frac {dy}{dx}}={\frac {b\sin(\theta )}{a-b\cos(\theta )}}} וזוהי בדיוק הצורה האלגברית של הפתרון שהתקבל לשיפוע פרופיל הגל! כלומר פני הגל הם בהכרח טרוכואידים. הפרמטר a של הטרוכואיד (רדיוס המעגל המתגלגל) הוא: a = λ 2 π {\displaystyle a={\frac {\lambda }{2\pi }}} בעוד הפרמטר b הוא מחצית גובה הגל b = H 2 {\displaystyle b={\frac {H}{2}}} . שים לב גם שהפתרון הטרוכואידי מתכנס לפתרון הטריגונומטרי (היינו פונקציית סינוס) בגבול שבו היחס b/a שואף לאפס; כלומר גלים טרוכואידים מתכנסים לגלי איירי כאשר היחס בין אמפליטודת הגל לאורך הגל קטן מאוד. פרק זה לוקה בחסר. אנא תרמו לוויקיפדיה והשלימו אותו. תאוריית הגלים של איירי
עונת 1977/1978 בגביע אירופה למחזיקות גביע בכדורסל

עונת 1977/1978 בגביע אירופה למחזיקות גביע בכדורסל הייתה העונה ה-12 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-29 באוקטובר 1977 והתחרות הסתיימה ב-29 במרץ 1978. בתחרות השתתפו 25 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 7 עולות לשלב הבתים. לקבוצות אלו התווספה גבטי קאנטו (מחזיקת הגביע). המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בניצחון של גבטי קאנטו מאיטליה, בפעם השנייה בתולדות המועדון ובפעם השנייה ברציפות. בית א' בית ב' הפועל תל אביב הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לאולימפיאקוס 60-79 ו-75-55 פירוט התוצאות באתר לינואספורט פירוט התוצאות באתר טודור